stanford-oval/wikipedia huggingface dataset:
August Šenoa
Teokset ja merkitys

Šenoa keskittyi monissa artikkeleissaan ja teoksissaan Zagrebiin, sekä sen historiaan että nykyhetkeen. Hänen viisi historiallista romaniaan (Zlatarevo zlato, Čuvaj se senjske ruke, Seljačka buna, Diogenes ja Kletva) ovat hänen keskeisimpiä töitään. Oman aikaansa sijoittuvia romaaneja ja novelleja olivat muun muassa Mladi gospodin, Prosjak Luka, Branka ja Prijan Lovro. Romaanikirjailijana Šenoa oli käytännössä muotoilemassa kroatialaista romaanikirjallisuutta, ja hänen sanotaan luoneen Kroatiaan modernin lukijakunnan.
Šenoa aloitti uransa romantiikkaa edustaneille runoilla, jotka käsittelivät rakkautta tai olivat patriottisia. Moniin niistä sävelttiin myös musiikki. Šenoa runojen joukossa on myös historiallisia runoja. Hänen ainoa valmistunut näytelmänsä oli Ljubica, joka esitteli realismin kroatialaiseen teatteriin.
Šenoan merkitys Kroatian kirjallisuuden siirtymisessä romantiikasta realismiin oli suuri. Hän oli myös aikansa selkeästi merkittävin kroatialainen kirjailija. Kroatian kirjallisuushistoriassa on tapana nostaa aina yksi henkilö ajaltaan ylitse muiden, ja 1870-lukua on hyvällä syyllä kutsuttu ”Šenoan aikakaudeksi”. Hänen työnsä edustavat siirtymistä kansallisheräämisen romanttisista aiheista yhteiskuntaelämän vaikeuksien kuvaamiseen.
Aiheesta muualla

Kuvia tai muita tiedostoja aiheesta August Šenoa Wikimedia Commonsissa
August Šenoan monumentti Zagrebissa.
Musta kuu

| Musta kuu> Black Moon |
| --- | --- |

Ohjaaja:  Louis Malle
Käsikirjoittaja:  Louis Malle Joyce Buñuel Ghislain Uhry
Tuottaja:  Claude Nejar
Säveltäjä:  Diego Masson
Kuvaaja:  Sven Nykvist
Leikkaaja:  Suzanne Baron
Pääosat:  Cathryn Harrison Therese Giehse Joe Dallesandro Alexandra Stewart
Valmistustiedot
Valmistusmaa:  Ranska Saksan liittotasavalta
Tuotantoyhtiö:  Nouvelles Éditions de Films Bioskop Film
Levittäjä:  Cinema International Corporation Filmverlag der Autoren 20th Century Studios - Video Film Express (käännä suomeksi) Studiocanal (käännä suomeksi) The Criterion Collection Arthaus (käännä suomeksi) The Criterion Channel (käännä suomeksi) - - - Netflix
Ensi-ilta:  1975 (Suomessa 1976)
Kesto:  100 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Musta kuu (Black Moon) on Louis Mallen ohjaama, vuonna 1975 ensi-iltansa saanut kokeellinen draamaelokuva. Sen hyvin absurdit tapahtumat sijoittuvat sota-alueen lähellä sijaitsevaan outoon maalaistaloon, jossa monenlaisten eläinten lisäksi näyttävät asuvan vanha nainen (Therese Giehse), tämän aikuinen tytär ja poika (Alexandra Stewart ja Joe Dallesandro) ja lauma eri-ikäisiä lapsia. Tapahtumien kokijana on nuori teinityttö Lily (Cathryn Harrison), joka ei tunnu tietävän, mitkä tapahtumista ovat totta ja mitkä hänen kuvitelmaansa. Niukka ja absurdi englanninkielinen dialogi ei juuri auta katsojaa tarinan ymmärtämisessä.
Malle on kertonut Mustan kuun saaneen innoituksensa erityisesti Lewis Carrollin romaanista Liisa Ihmemaassa. Elokuva kuvattiin Mallen omistamassa maalaistalossa Ranskan Dordognessa. Sen kuvasi Ingmar Bergmanin luottokuvaajana tunnettu Sven Nykvist.
Vastaanotto

Musta kuu sai kriitikoilta hyvin ristiriitaisia arvioita ja painui pian unohduksiin. Sitä esitettiin jonkin verran elokuvafestivaaleilla ja myöhemmin Turner Classic Movies -televisiokanavan ohjelmistossa.
Elokuva sai Ranskassa César-palkinnot parhaasta kuvauksesta ja äänisuunnittelusta.
Käännös suomeksi
Australianaavikkorotta

| Australianaavikkorotta |
| --- | --- |

Uhanalaisuusluokitus
 Äärimmäisen uhanalainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Alaluokka::  Theria
Osaluokka::  Istukkanisäkkäät Eutheria
Lahko::  Jyrsijät Rodentia
Alalahko::  Hiirimäiset jyrsijät Myomorpha
Yläheimo::  Muroidea
Heimo::  Muridae
Alaheimo::  Varsinaiset rotat ja hiiret Murinae
Suku::  Australiankalliorotat Zyzomys
Laji::  pedunculatus
Kaksiosainen nimi
 Zyzomys pedunculatus  (Waite, 1896) 

Katso myös
   Australianaavikkorotta Wikispeciesissä   Australianaavikkorotta Commonsissa 
Infobox OKVirheellinen NIMI-arvoIUCN-testi OK: 
Australianaavikkorotta (Zyzomys pedunculatus) on Muridae-heimoon kuuluva jyrsijälaji. Lajia tavataan uhanalaisena Australiassa.
Koko ja ulkonäkö

Australianaavikkorotan ruumiinpituus voi olla 10–15 cm, ja häntä on yhtä pitkä kuin ruumis. Se voi painaa 70–120 grammaa. Lajin karvapeite on paksu, ja myös häntä on karvainen. Väriltään australianaavikkorotta on selästään kellertävän ruskea ja vatsastaan vaaleampi. Sen korvat ovat melko kookkaat.
Levinneisyys ja elintavat

Australianaavikkorottaa tavataan ainoastaan Australiassa Pohjoisterritoriossa. Lajin luultiin jo kuolleen sukupuuttoon, kunnes siitä saatiin jälleen havaintoja vuonna 1996. Lajin elinympäristöä ovat ruohoalueet, kallioiset ja kivikkoiset alueet sekä avoimet metsät. Australianaavikkorotta on todennäköisesti yöaktiivinen eläin. Sen ravintoa ovat pääasiallisesti siemenet, mutta se voi syödä muitakin kasvinosia ja satunnaisesti selkärangattomia eläimiä. Sen lisääntymiskausi on mahdollisesti ympärivuotinen.
Australianaavikkorotta luokitellaan äärimmäisen uhanalaiseksi, ja jäljellä olevan kannan kooksi arvioidaan alle tuhat täysikasvuista yksilöä. Tärkeimmät uhat kannalle ovat elinympäristön tuhoutuminen maastopalojen vuoksi, lajia saalistavat ketut ja villiintyneet kissat ja koirat.
Navarran kuningaskunta

Navarran kuningaskunta eli Navarra (esp. Reino de Navarra, baskiksi Nafarroako Erresuma, ransk. Royaume de Navarre), alun perin Pamplonan kuningaskunta, oli Pyreneiden vuoriston molemmin puolin sijainnut keskiaikainen kuningaskunta.
Kuninkaat

Katso Luettelo Navarran kuninkaista.
Kuningaskunnan synty

Pamplonan kuningaskunta sai alkunsa, kun paikallinen baskijohtaja Íñigo Arista valittiin tai julistautui Pamplonan kuninkaaksi (perimätiedon mukaan vuonna 824) johtaessaan kapinaa frankkeja vastaan.
Kastilia valloitti kuningaskunnan Pyreneiden eteläpuolisen osan vuonna 1513, joten Navarrasta tuli osa juuri yhdistynyttä Espanjan kuningaskuntaa. Pyreneiden pohjoispuolinen osa säilytti itsenäisyyden, mutta liittyi personaaliunioniin Ranskan kanssa vuonna 1589, kun Navarran kuningas Henrik III peri Ranskan kruunun saaden nimekseen Henrik IV. Vuonna 1620 Navarra liitettiin lopullisesti Ranskan kuningaskuntaan.
Nimen Navarra alkuperä

Ensimmäinen maininta navarroista esiintyy Einhardin kirjoittamassa kronikassa, joka kertoo Kaarle Suuren urotöistä. Toinen maininta esiintyi frankkien kuninkaallisessa annaalissa, tällä kertaa nimellä nabarrot. On olemassa kaksi ehdotusta nimien Navarra/Nafarroa/Naparroa etymologiaksi:
Baskinkielinen sana nabar (taivutettu sanasta nabarra), "ruskehtava", "monivärinen" (jotka kuvastaisivat vihreiden vuoristomaiden kontrastia).
Yhdistelmä baskinkielisistä sanoista naba ("laakso") ja herri ("kansa", "maa").
Kuningaskunta > Varhaisin historiallinen jakso

Garcia II:n poika Sancho II hallitsi Pamplonian kuninkaana vuodesta 970 vuoteen 994. Vuoden 985 tienoilla Sancho II ylitti Pyreneet saapuen normannien hyökkäyksen kohteena olleeseen Gascogneen, todennäköisesti pelastamaan velipuoltaan William II Sánchezia. Sancho II joutui kuitenkin palaamaan takaisin kuultuaan muslimien hyökkäyksestä Pamplonaan. Paluumatkalla solat olivat kuitenkin lumen peitossa, mutta retkikunta onnistui kehittelemään sopivat kengät joiden avulla seurua pääsi vuoriston läpi. Tämän ansiosta he onnistuivat yllättämään piiritystä ylläpitävät muslimit voittaen heidät.
Sancho II peri Aragonian laakson äidiltään. Jaime del Burgon kirjoittaman Historia General de Navarran mukaan Alastuen huvilan lahjoitettuaan San Juan de la Peñan munkkiluostarille hän alkoi kutsua itseään Pamplonan kuninkaan sijasta Navarran kuninkaaksi. Tämä oli ensimmäinen kerta kun kyseistä arvonimeä käytettiin. Monissa paikoissa Sancho II:ta sanotaan ensimmäiseksi Navarran kuninkaaksi, ja joissain paikoissa kolmanneksi Navarran kuninkaaksi, mutta ainakin hän oli seitsemäs Pamplonian kuningas.
Sancho III Suuren (hallitsi 1000–1035) sekä hänen lähimpien seuraajiensa aikana Pamplona saavutti valtansa ja laajuutensa huipun. Vuonna 1028 Sancho III peri Kastilian kreivikunnan kreivi García Sánchezin kuoltua, koska hän oli naimisissa kreivin sisaren kanssa. Vuonna 1035 hän antoi Kastilian kreivikunnan perinnöksi pojalleen Ferdinandille. Valtakunta saavutti huipentumansa hänen hallinnassaan: hän hallitsi Pamplonaa, Kastiliaa ja Aragoniaa, protektoraattina myös Leónia ja Gascognea. Hän valloitti myös Ribagorzan sekä Sobrarden. Sancho III:n vallan alla valtio saavutti historiansa suurimman menestyksen. Hän valtasi Pisuerga- ja Cea-jokien alueet, joihin sisältyi Leónin kuningaskunta. Hän marssitti armeijansa Léonin sydämeen, halliten koko Pyreneiden niemimaan pohjoisosia Galician rajoilta Barcelonan kreivikunnan rajoille asti.
Historia

Kuningas Sancho II Garces hallitsi vuosina 970–994, jotka vuosiluvut ensimmäisinä maan historiassa ovat tarkat ja jolta ajalta on kirjallistakin aikalaisaineistoa. Pamplonan kuningaskunnan nimeksi vakiintui vähitellen Navarra, 1100-luvulle mennessä.
Navarran Sancho III sai alueensa kasvatettua niin, että se käsitti puolet pohjoista Espanjaa, mutta hän jakoi maansa neljälle pojalleen, joista vanhin, Ferdinand I, perusti myöhemmän Kastilian kuningaskunnan. Navarran kuningaskunta oli eräs keskiaikaisen Pyreneiden niemimaan useasta itsenäisestä kuningas- ja ruhtinaskunnasta, ja aika ajoin se oli yhdistettynä toisiin. Aragoniasta irtautuminen 1134 oli eräs legendojen myöhemmin tärkeäksi nostama tapahtuma.
Navarran siteet ranskalaisiin muodostuivat pysyviksi 1200-luvusta alkaen, jolloin Champagnen kreivit perivät Navarran kruunun. Filip IV Kauniin ja tämän poikien aikana (1277–1328) Navarra kuului Ranskan hallitsijalle, mutta eriytyi taas itsenäiseksi, kun Navarran kuningatar Johanna II ei voinut naisena periä Ranskan kruunua. 1400-luvulla kuningatar Blanka I avioitui Aragonian myöhemmän kuninkaan Juhana II:n kanssa, joka Blankan kuoltuakin piti maan itsellään. Heidän yhteisen tyttärensä aviomiehen myötä Navarran valtaistuimelle nousi Foix-suku. Aragonian kuninkaan myöhemmästä aviosta ollut poika, Espanjan Ferdinand Katolinen, valloitti Pyreneiden eteläpuolisen osan Navarrasta 1512.
Foixien perilliset, Albret-sukuiset ruhtinaat jatkoivat piskuisen Navarran kuninkaan tittelillä eteläranskalaisten ruhtinaskuntiensa hallitsemista, kunnes vuonna 1589 heidän Bourbon-sukuinen perillisensä Navarran kuningas Henrik III nousi Ranskan valtaistuimelle Henrik IV:nä ja perusti Ranskaa hallinneen Bourbonin hallitsijasuvun, jolloin Navarra lopullisesti joutui personaaliunioniin Ranskan kanssa.
Henrikin poika Ranskan Ludvig XIII liitti Navarran Ranskaan muodollisestikin, mutta vielä 1800-luvulla Ranskan hallitsijat käyttivät "Ranskan ja Navarran" kuninkaan arvonimeä. Navarran eteläinen osa, joka muodostaa nykyisin Espanjan autonomisen alueen Navarran, oli jo aiemmin liitetty Espanjaan. Pyreneiden pohjoispuolellakin olevaa Navarran osaa kutsutaan (Ranskan) Navarraksi, mutta alue on osa ranskalaista departementtijärjestelmää eikä hallinnollisesti käytä Navarran nimeä.
Molemmat alueet kuuluvat niin sanottuihin historiallisiin baskialueisiin eli alueisiin, joilla on historiallisesti puhuttu baskin kieltä.
Alue nykyään

Navarrana aikaisemmin tunnettu alue on nykyään osana kahta eri valtiota. Pyreneiden pohjoispuoliset alueet kuuluvat Ranskalle (Pyrénées-Atlantiquesin departementtiin), ja eteläpuoliset alueet Espanjalle (Navarran itsehallintoalueeseen ja maakuntaan). Baskin kieltä puhutaan edelleen suurimmassa osassa aluetta.
Aiheesta muualla

Kuvia tai muita tiedostoja aiheesta Navarran kuningaskunta Wikimedia Commonsissa
Pamplonan kuningaskunta noin vuonna 910 (keltaisena).
Pamplonan kuningaskunta noin vuonna 925.
Sancho III:n valtakunta
 Punainen: Pamplonan kuningaskunta
 Oranssi: muut alusmaat
·Vaaleanpunainen: suora valta
Nerdee

| Nerdee> Tiedot |
| --- | --- |
Toiminnassa:  1995–2008
Kotipaikka:  Suomi
Laulukieli:  englanti
Jäsenet:  Emily Handley, laulu   Annu Matilainen, rummut   Nuppu Stenros, koskettimet   Laura Kerminen, kitara   Luis Herrero, basso  
Entiset jäsenet:  Riikka Sipponen, basso (199?–2004)  Jaakko Kämäräinen, kitara (199?–200?) 
Levy-yhtiö:  Poko Rekords, 1999–  
Aiheesta muualla
Kotisivut
Infobox OKNimi-testi OK: 
Nerdee oli suomalainen popyhtye, joka toimi vuosina 1995–2008.
Yhtye Nerdee perustettiin vuonna 1995. Tuolloin yhtyeen perustajajäsenet olivat lukiossa ja yhtyeen alkuperäinen nimi oli Nerds. Nimen alkuperä liittyy yhtyeen jäsenen Anniina "Annu" Matilaisen voittamaan pukeutumiskilpailuun, johon hän osallistui äitinsä vaatteisiin pukeutuneena esittäen nörttiä. Alkuperäiskokoonpanosta vain Matilainen jatkoi yhtyeen lopettamiseen asti. Jäsenet vaihtuivat, musiikkityyli muuttui rockimmaksi ja yhtyeen nimi jalostui muotoon Nerdie.
Yhtye julkaisi ensimmäiset singlensä vuonna 1999, niistä "Burning 4 U / Gonna Be" voitti Jyrki Hit challenge-kilpailun toisen sijan. Debyyttialbumi All About You ilmestyi vuonna 2000. Kun Jaakko Kämäräinen lähti yhtyeestä kolmisen vuotta debyyttialbumin jälkeen, kokoonpanon nimeksi tuli Nerdee. Tällä kokoonpanolla Nerdee julkaisi Diamond Station -albumin vuonna 2003. Kyseinen albumi sisälsi muun muassa uuden version yhtyeen debyyttisinglestä ”Little Words” ja radiohitin "Broken Glass". Niin ikään Diamond Station-albumilla ilmestynyt kappale ”Cold” päätyi Levottomat 3 -elokuvan tunnuskappaleeksi, joka nosti yhtyeen näkyvyyttä. Kun Nerdeen basisti Riikka Sipponen lähti ulkomaille opiskelemaan, tuli yhtyeen kolmannen albumin basistiksi Luis Herrero. Kolmannen, vuonna 2005 ilmestyneen albumin nimi on Walls Around.
Valtaosa yhtyeen kappaleista on Emily Handleyn ja Annu Matilaisen säveltämiä ja sanoittamia, muut kokonpanon jäsenet ovat osallistuneet joidenkin kappaleiden tekoon.
Yhtye julkaisi kokoelma-albumin jääden sen myötä tauolle keväällä 2007. Helmikuussa 2008 yhtye ilmoitti hajonneensa.
Jäsenet

Emily Handley (s. 25. syyskuuta 1980) – laulu
Annukka ”Annu” Matilainen (s. 30. syyskuuta 1979) – rummut
Maria ”Nuppu” Stenros (s. 4. syyskuuta 1981) – koskettimet ja taustalaulu
Laura Kerminen (s. kevät 1981, nyk. Weckström) – kitara
Luis Herrero (s. 4. toukokuuta 1981) – basso, haitari ja taustalaulu
Jäsenet > Entiset jäsenet

Jaakko Kämäräinen (s. 1980) – kitara ja taustalaulu
Riikka Sipponen (s. 1980) – basso ja taustalaulu
Diskografia > Albumit

All About You (2000)
Diamond Station (2003)
Walls Around (2005)
All About Us (kokoelma, 2007)
Diskografia > Singlet

Little Words (1999)
Burning 4 U / Gonna Be (1999)
Set Me Free (2000)
Broken Glass (2003)
Cold (2003)
No Matter (2004)
Ivy (2005)
Not There / Burning 4 U (2005)
Diskografia > Musiikkivideot

Burning 4 U
Set Me Free
Broken Glass
Cold
Ivy
As You Are
Aiheesta muualla

Nerdee Myspacessa (englanniksi)
Askolin

Askolin on muun muassa seuraavien henkilöiden sukunimi:
Arthur Askolin (1873–1946), pianotehtailija, jonka samannimisen yrityksen osti 1947 Westerlund
Hjalmar Askolin-Ingelberg (1882–1956), eversti ja liikemies, Maini Askolinin puoliso (ent. Ingelberg)
Johannes Askolin (1843–1912), kauppias, tehtailija
Maini Askolin (1890–1932), perijätär
Timo Askolin (s. 1951), jalkapallovalmentaja
Musta laatikko (Sielun Veljien albumi)

| Musta laatikko Sielun Veljet |
| --- | --- | --- |

Boksi-julkaisun tiedot
 Äänitetty : 1991
 Julkaistu: 1991
 Tyylilaji: Suomirock
 Levy-yhtiö: Poko Rekords
Sielun Veljet muut julkaisut
| Softwood Music Under Slow Pillars 1989 | Musta laatikko 1991 | Aina nälkä – Veljien 20 pahinta hittiä 2003 |
Musta laatikko on Sielun Veljien kolmen CD:n boksi. Ensimmäinen CD sisältää materiaalia, josta oli tarkoitus tulla studioalbumi, yhtyeen säveltämää teatterimusiikkia sekä muutamia pätkiä yhtyeen live-esityksistä. Toinen CD sisältää ennenjulkaisematonta konserttimateriaalia vuosilta 1984–90 sekä versioita Tuomari Nurmion kappaleista, jotka julkaistiin vuonna 2007 Jukka Orman tuottamana ja hänen yhdessä Roni Martinin kanssa uudelleenmiksaamana ja -masteroimana levyllä Otteita Tuomari Nurmion laulukirjasta. Kolmas CD sisältää Kullervo Kivi & Gehenna -yhtyeen esiintymisen Vanhalla ylioppilastalolla 9. maaliskuuta 1990. Kyseessä on eräs Sielun Veljien sivuprojekteista.
Kappaleet > CD 1: Muistinmenetys

"Valssi (osa 1)"
"Uskontunnustus"
"Viimeinen mohikaani"
"Laatikoita"
"Kovaa peliä rakkaudessa"
"Taloustiistai"
"Valssi (osa 2)"
"Intro"
"Pilvilinna"
"Säkenöivä voima"
"Onnellinen päivä"
"Päänahka"
"Valssi (osa 3)"
"Ajá!"
"Laatikoita"
"Uskontunnustus (osa 2)"
"Yhteisö"
"Valssi (osa 4)"
Kappaleet > CD 2: Taudinkuva

"Oi mutsi, mutsi"
"Kristallilapsia"
"Lagu-lagu pop"
"Emil Zatopek"
"Hyvästi Kotimaa"
"Evil Kübl"
"Kurja matkamies maan"
"Peltoniemen Hintriikan surutanssi"
"Huda huda"
"Haista vittu"
"Ossin jälkeiset"
"Älä itke Iines"
"Sumuista hymyä"
"Väkivalta ja päihdeongelma"
"Crimson and Clover"
Kappaleet > CD 3: Kullervo Kivi & Gehenna-yhtye: Isältä pojalle

"Alkusoitto ja esipuhe"
"Lapin tango"
"Tulenliekki"
"Vippaa mulle viitonen (Brother, Can You Spare Me a Dime?)"
"Mustalaisviulu"
"Aaveratsastajat"
"Kolmatta linjaa takaisin (Beautiful in the Rain)"
"Enempää en kerro"
"Seinillä on korvat"
"Yksinäinen"
"Lasinen elämä"
"Varas syömmein on"
"Joosef, Joosef"
"Korttipakka"
"Istanbul"
"Valkovuokot"
"Kulkurin iltatähti"
"Päivänsäde ja menninkäinen"
"Toiset on luotuja kulkemaan"
Sielun Veljet
| --- | --- |
Studioalbumit:   Hei soturit  L'amourha  Kuka teki huorin  Suomi – Finland  Softwood Music Under Slow Pillars  Otteita Tuomari Nurmion laulukirjasta 
EP:t:   Lapset  Onnenpyörä 
Livealbumit:   Sielun Veljet  Kansan parissa 1  Kansan parissa 2  Kansan parissa 3  Kansan parissa 4 
Kokoelmat:   Poko klassikot  Myytävänä!  Aina nälkä – Veljien 20 pahinta hittiä 
Musiikkiboksit:  Musta laatikko
Tribuuttialbumit:  Säkenöivää voimaa
DVD:t:  Sielun Veljet DVD
Katso myös:  L'Amourder
Munster

| Munster An Mhumhain |
| --- | --- |
 Lippu
 Maakunnan sijainti Irlannissa
Valtio:  Irlanti
Kreivikuntia:  6
Hallinto:  
 – suurin kaupunki:  Cork
Pinta-ala:  24 046,11 km²
Väkiluku (2016):  1 280 394
 – väestötiheys:  53,2 as./km²
Munster (iiriksi An Mhumhain) on eteläisin Irlannin neljästä historiallisesta provinssista. Se koostuu Claren, Corkin, Kerryn, Limerickin, Tipperaryn ja Waterfordin kreivikunnista. Sen suurin kaupunki on Cork. Munsterissa on arviolta 1 280 394 asukasta (vuonna 2016) ja sen pinta-ala on 24 046,11 neliökilometriä.
Historia

Nimi Munster juontaa juurensa kelttiläisestä jumalattaresta Mumasta. Provinssi on aikoinaan jaettu kuuteen alueeseen: Tuadh Mhuman (pohjoinen Munster), Deas Mhuman (eteläinen Munster), Urh Mumhan (itäinen Ulster), Iar Mumhan (läntinen Munster), Erhaibh Muman (Ernai heimon Munster) ja Deisi Muman (Deisi heimon Munster). Kaikki nämä kuitenkin sisältyivät joko Thomondin kuningaskuntaan (pohjoinen), Desmondin kuningaskuntaan (eteläinen) tai Ormondin kuningaskuntaan (itäinen). Nimet esiintyvät nykypäivänäkin, erityisesti Thomond. Munsterin lipun kolme kruunua edustavat näitä kolmea kuningaskuntaa. Munsterin lippu sekoitetaan usein Dublinin lippuun, joka on muuten täysin samanlainen lukuun ottamatta sitä, että siinä on kruunujen sijaan kolme linnaa.
Vuonna 1841 ennen suurta nälänhätää Munsterissa eli vajaat kolme miljoonaa ihmistä, mutta asukasluku romahti suuren muuttoaallon aikana, joka jatkui aina 1840-luvulta 1980-luvulle.
Munster irrottautui muusta Irlannista 30 päivän ajaksi Irlannin sisällissodan aikana ja perusti Munsterin tasavallan (Munster Republic) vastustaessaan Ison-Britannian ja Irlannin sopimusta. Munsterin tasavalta oli lyhytikäinen ja Michael Collinsin johtamat joukot valtasivat sen helposti.
Munsterin kreivikunnat

Clare
Cork
Kerry
Limerick
Tipperary
Waterford
Kaupungit

Cork on suurin kaupunki provinssissa ja sen asukasluku on 186 239 (2002), Suur-Corkin alueella asuu 380 000 ihmistä. Muita merkittäviä kaupunkeja ovat mm. Limerick jolla on 86 998 asukasta (2002) ja Waterford jolla on 46 736 (2002) asukasta.[lähde? ]
Muita kaupunkeja ovat muun muassa:
Tralee (22 190)
Ennis (18 830)
Killarney (16 931)
Clonmel (16 910)
Carrigaline (16 664)
Cobh (12 887)
Mallow (11 195)
Midleton (10 336)
Shannon (9 774)
Dungarvan (9 254)
Nenagh (9 219)
Thurles (8 987)
Tramore (8 799)
Youghal (7 195)
Newcastle West (5 915)
Talous

Merkittäviä työnantajia Munsterissa ovat AOL, Bausch & Lomb, Dell, Amazon, Motorola, Amgen, Pfizer, Analog Devices, Vistakon, Waterford Crystal, Apple Computer, Intel, Novartis, O2, Lufthansa Technik, Kerry Group, Siemens ja Sony. Suurin työllisyyskeskus Munsterissa on Corkin metropoli monine monikansallisine yhtiöineen. Toiseksi tärkein keskus on Shannon Free Zone jossa on yli 120 kansainvälistä yhtiötä ja se työllistääkin yli 7500 ihmistä. Biofarmaseuttinen teollisuus on tärkeä osa Munsterin taloutta.[lähde? ]
Munsterista on tulossa yksi Irlannin tärkeimmistä it-alan keskuksista Dublinin ulkopuolella multikansallisten Apple Computerin, Intelin, Amazonin ja Dellin ansiosta.
Liikenne

Munsterissa on kolme kansainvälistä lentoasemaa: Shannonin kansainvälinen lentoasema, Corkin kansainvälinen lentoasema ja Kerryn kansainvälinen lentoasema.
Väestö

Iirin äidinkielisiä puhujia on seuraavilla Gaeltacht-alueilla:
Länsi-Kerry (Corca Dhuibhne)
Etelä-Kerry (Uíbh Ráthach)
Länsi-Cork (Múscraí)
Lounais-Cork (Oileán Cléire)
Lounais-Waterford (Gaeltacht na Rinne ja Gaeltacht na nDeise)
Viimeisen kolmenkymmenen vuoden aikana iirinkielisten koulujen (Gaelscoil) määrä on kasvanut huomattavasti Gaeltacht-alueiden ulkopuolella. Tästä huolimatta nämä koulut ovat epäonnistuneet yrityksessään säilyttää iirin kieli ja perinteinen kulttuuri.
Aiheesta muualla

Kuvia tai muita tiedostoja aiheesta Munster Wikimedia Commonsissa
Irlannin kreivikunnat
| --- | --- |
Connacht:   Galway  Leitrim  Mayo  Roscommon  Sligo 
Leinster:   Carlow  Dublin Dún Laoghaire–Rathdown  Etelä-Dublin  Fingal  Kildare  Kilkenny  Laois  Longford  Louth  Meath  Offaly  Westmeath  Wexford  Wicklow 
Munster:   Clare  Cork  Kerry  Limerick  Tipperary  Waterford 
Ulster:   Antrim†  Armagh†  Cavan  Derry†  Donegal  Down†  Fermanagh†  Monaghan  Tyrone† 
kreivikunnilla ei ole hallinnollista merkitystä • †Kreivikunta kuuluu Pohjois-Irlantiin
Mykola Kostomarov

| Mykola Kostomarov |
| --- | --- |
 Mykola Kostomarov Ivan Bogutšarov
Henkilötiedot
Syntynyt: 16. toukokuuta 1817 Jurasivka, Ostrohozken piiri, Voronežin piiri
Kuollut: 19. huhtikuuta 1885 (67 vuotta) Pietari
Ammatti:  kirjailija, historioitsija
Kirjailija
Salanimi: Jeremija Halka,
Tuotannon kieli: ukraina, venäjä
Aiheesta muualla
Löydä lisää kirjailijoitaKirjallisuuden teemasivulta
Mykola Kostomarov, ukr. Микола Костомаров; kirjailijanimiä: Jeremija Halka ukr. Єремія Галка ja Ivan Bogutšarov ukr. Іван Богучаров, (16. toukokuuta 1817 Jurasivka, Ostrohozken piiri, Voronežin piiri – 19. huhtikuuta 1885 Pietari) oli ukrainalainen historioitsija ja kirjailija.